
Ehitusloa andmine (Mängu tn 6) 
1. ASJAOLUD JA MENETLUSE KÄIK
15.07.2016.a Narva Linnavalitsuse korralduse vastuvõtmiseks laekus kinnistu omanikult ehitusloa taotlus (dok. reg nr. 7085/1-16) Mängu tn 6 kinnistule üksikelamu  ja majandushoone püstitamiseks ning ehitusteatis piirdeaia püstitamiseks koos ehitusprojektiga (töö nr 1-2016). 29.07.2016.a ehitusprojekt on kooskõlastatud Ida Päästekeskusega ja arhitektuuri- ja planeerimise osakonna poolt (Ehitisregistri keskkonnas Eelnõu nr 1612271/09260, menetlus nr 
70087). 
Kõik dokumendid laekusid koos seadusega ettenähtud korras ehitusprojektide ja riigilõivu maksekorraldusega. Ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projekt on kooskõlastatud arhitektuuri- ja planeerimise osakonna poolt. Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 
2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.
2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusluba Mängu tn 6 kinnistule üksikelamu, majandushoone ja piirdeaia püstitamiseks vastavalt ehitusprojektile nr 1-2016.
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

